ਈ. ਗਾਇਤਰੀ
ਈਚਾਮਪਤੀ ਗਾਇਤਰੀ (ਨਾਂ ਗਾਇਤਰੀ ਵੰਸ਼ਥਾ ਸ਼ੋਬਾ), ਪ੍ਰਸਿੱਧ "ਵੀਣਾ ਗਾਇਤਰੀ" (ਜਨਮ 9 ਨਵੰਬਰ 1959) ਦੇ ਤੌਰ 'ਤੇ ਜਾਣੀ ਜਾਂਦੀ ਹੈ। ਵੀਣਾ ਰਵਾਇਤੀ ਕਾਰਨਾਟਕ ਸੰਗੀਤ ਦਾ ਸਾਜ਼ ਹੈ। ਉਸ ਨੂੰ ਤਾਮਿਲਨਾਡੂ ਦੀ ਮੁੱਖ ਮੰਤਰੀ ਜੇ. ਜੈਲਲਿਤਾ ਨੇ ਨਵੰਬਰ, 2013 ਵਿਚ ਤਾਮਿਲਨਾਡੂ ਸੰਗੀਤ ਅਤੇ ਫਾਈਨ ਆਰਟਸ ਯੂਨੀਵਰਸਿਟੀ ਦੀ ਪਹਿਲੀ ਵਾਇਸ-ਚਾਂਸਲਰ ਨਿਯੁਕਤ ਕੀਤਾ ਗਿਆ ਸੀ। 2002 ਵਿਚ ਈ. ਗਾਇਤਰੀ ਨੂੰ ਸੰਗੀਤ ਨਾਟਕ ਅਕਾਦਮੀ ਪੁਰਸਕਾਰ , ਡਾ. ਐਮ.ਜੀ.ਆਰ ਵਲੋਂ "ਕਲੇਮਨੀ" ਪੁਰਸਕਾਰ 1984 ਵਿਚ ਤਾਮਿਲਨਾਡੂ ਸਰਕਾਰ ਦੀ ਤਰਫੋਂ ਅਤੇ 2011 ਵਿਚ ਰੋਟਰੀ ਕਲੱਬ, ਮਦਰਾਸ ਈਸਟ ਤੋਂ ਲਾਈਫਟਾਈਮ ਅਚੀਵਮੈਂਟ ਪੁਰਸਕਾਰ ਮਿਲੇ ਹਨ। ਤਾਮਿਲਨਾਡੂ ਦੀ ਮੁੱਖ ਮੰਤਰੀ ਜੇ. ਜੈਲਲਿਤਾ ਨੇ ਈ. ਗਾਇਤਰੀ ਨੂੰ ਤਾਮਿਲਨਾਡੂ ਦੇ ਸਰਕਾਰੀ ਸੰਗੀਤ ਕਾਲਜਾਂ ਦੇ ਚੇਨਈ, ਥਿਰੁਵਾਇਯਾਰੂ, ਮਦੁਰੈ ਅਤੇ ਕੋਇਮਬਟੂਰ ਵਿੱਚ 2011 ਵਿੱਚ ਆਨਰੇਰੀ ਡਾਇਰੈਕਟਰ ਨਿਯੁਕਤ ਕੀਤਾ ਸੀ। ਈ.ਗਾਇਤਰੀ ਨੂੰ ਸਾਲ 2017 ਵਿੱਚ ਵਿਸ਼ਵ ਤਾਮਿਲ ਯੂਨੀਵਰਸਿਟੀ ਦੁਆਰਾ ਡਾਕਟਰੇਟ ਨਾਲ ਸਨਮਾਨਿਤ ਕੀਤਾ ਗਿਆ ਹੈ।